รัฐบาลไทย-ข่าวทำเนียบรัฐบาล-ที่ปรึกษา รมช.ศธ.เปิดศูนย์ประสานงานการผลิตและพัฒนากำลังคนอาชีวศึกษา ภาคเหนือตอนบน จังหวัดเชียงใหม่
วันอังคารที่ 19 มิถุนายน 2561
ที่ปรึกษา รมช.ศธ.เปิดศูนย์ประสานงานการผลิตและพัฒนากําลังคนอาชีวศึกษา ภาคเหนือตอนบน จังหวัดเชียงใหม่
พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ เป็นประธานเปิดศูนย์ประสานงานการผลิตและพัฒนากําลังคนอาชีวศึกษา ภาคเหนือตอนบน (NEC TVET Career Center)
พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ เป็นประธานเปิดศูนย์ประสานงานการผลิตและพัฒนากําลังคนอาชีวศึกษา ภาคเหนือตอนบน (NEC TVET Career Center) และเป็นประธานการประชุมติดตามการดําเนินงานศูนย์ประสานงานการผลิตและพัฒนากําลังคนอาชีวศึกษา ภาคเหนือ เมื่อวันจันทร์ที่18มิถุนายน2561ณ วิทยาลัยเทคนิคเชียงใหม่
พล.อ.สุทัศน์ กาญจนานนท์กุลกล่าวว่า จากการที่รัฐมนตรีช่วยว่าการกระทรวงศึกษาธิการ (พล.อ.สุรเชษฐ์ ชัยวงศ์) ได้มอบหมายให้สํานักงานคณะกรรมการการอาชีวศึกษา (สอศ.) จัดทํายุทธศาสตร์การผลิตและพัฒนากําลังคนอาชีวศึกษาในระดับภูมิภาค ตามแผนพัฒนาเศรษฐกิจและสังคมแห่งชาติ ฉบับที่ 12ในการจัดตั้งศูนย์ประสานงานการผลิตและพัฒนากําลังคนอาชีวศึกษาเป็นจํานวน 17 ศูนย์ทั่วประเทศประกอบด้วย ภาคกลาง 3 ศูนย์ ภาคตะวันออกเฉียงเหนือ 5 ศูนย์ ภาคตะวันออก 3 ศูนย์ ภาคใต้2ศูนย์ภาคใต้ชายแดน1ศูนย์และภาคเหนือ 3 ศูนย์ คือ ศูนย์จังหวัดเชียงใหม่ พิษณุโลก และนครสวรรค์
ขณะนี้ได้เปิดศูนย์ประสานงานฯ ดังกล่าวแล้วจํานวน 7 ศูนย์คือ
ภาคตะวันออก-ศูนย์ประสานงานการผลิตและพัฒนากําลังคนอาชีวศึกษาภาคตะวันออก (EEC)ที่วิทยาลัยเทคนิคสัตหีบ วิทยาลัยเทคนิคระยอง และวิทยาลัยสารพัดช่างฉะเชิงเทรา
ภาคใต้ชายแดน-ศูนย์ประสานงานการผลิตและพัฒนากําลังคนอาชีวศึกษา เขตพัฒนาพิเศษเฉพาะกิจจังหวัดชายแดนภาคใต้ (SEC)ที่วิทยาลัยกาญจนาภิเษกปัตตานี
ภาคกลาง-ศูนย์ประสานงานการผลิตและพัฒนากําลังคนอาชีวศึกษา ภาคกลาง (CEC)ที่วิทยาลัยเทคนิคสมุทรปราการ
ภาคตะวันออกเฉียงเหนือ-ศูนย์ประสานงานการผลิตและพัฒนากําลังคนอาชีวศึกษา ภาคตะวันออกเฉียงเหนือ (NEEC)ที่วิทยาลัยเทคนิคร้อยเอ็ด
ภาคเหนือ-ศูนย์ประสานงานการผลิตและพัฒนากําลังคนอาชีวศึกษา ภาคเหนือตอนล่าง2(NEC)ที่วิทยาลัยเทคนิคนครสวรรค์
สําหรับจังหวัดเชียงใหม่กําหนดให้วิทยาลัยเทคนิคเชียงใหม่ เป็นศูนย์การประสานงานของกลุ่มจังหวัดภาคเหนือตอนบน และเป็นศูนย์หลักในการรวบรวมวิเคราะห์ข้อมูลระดับภาค คือ ภาคเหนือตอนบน ประกอบด้วยจังหวัดเชียงใหม่ ลําพูน ลําปาง แม่ฮ่องสอน เชียงราย พะเยา แพร่ และน่าน เพื่อเป็นการเชื่อมโยงข้อมูลการผลิตและพัฒนากําลังคนอาชีวศึกษารวมทั้งการเชื่อมโยงข้อมูลความต้องการของสถานประกอบการ โดยศูนย์ประสานงานฯ ได้จัดโครงการประชุมเชิงปฏิบัติการ การบันทึกข้อมูลโปรแกรม (Big Data System) ให้กับหัวหน้างานศูนย์ข้อมูลในสถานศึกษา 8 จังหวัด รวม 69 แห่ง (ภาครัฐ 44 แห่ง เอกชน 25 แห่ง)
โดยได้นําต้นแบบจากศูนย์ที่ได้เปิดไปแล้วทั้ง7ศูนย์มาดําเนินการเพื่อตอบสนองภาคการผลิตอุตสาหกรรมและบริการที่สอดคล้องตามยุทธศาสตร์ชาติ 20 ปี และโมเดลประเทศไทย 4.0 ประกอบกับการขับเคลื่อน มีแนวคิดในการคิดวิเคราะห์ สภาพปัญหา ความต้องการของสถานประกอบการ การวางแผนการผลิตและพัฒนากําลังคน เพื่อให้เป็นการจัดการอาชีวศึกษาแบบมีส่วนร่วม ใช้กลไกมาตรฐานอาชีพ เพื่อกํากับคุณภาพผู้สําเร็จการศึกษา ซึ่งเป็นสาระที่จําเป็นของช่างอุตสาหกรรม
ทั้งนี้ ขอให้ศูนย์ประสานงานฯ ให้ความสําคัญในการเสริมสร้างความเข้มแข็งและยั่งยืนให้กับเศรษฐกิจภายในประเทศโดยเน้นประสานงานการผลิตและพัฒนากําลังคนอาชีวศึกษาให้มีคุณภาพตามมาตรฐานสากล ตอบสนองความต้องการของสถานประกอบการและตลาดแรงงาน
ขอขอบคุณความร่วมมืออย่างดียิ่งจากทุกภาคส่วน ทั้งจากสถานประกอบการที่ร่วมจัดอาชีวศึกษาระบบทวิภาคี สถานประกอบการที่ร่วมจัดฝึกอบรมวิชาชีพระยะสั้นฐานสมรรถนะ สถานประกอบการที่ร่วมจัดฝึกประสบการณ์วิชาชีพให้กับนักเรียนนักศึกษา หน่วยงานทวิภาคีเครือข่ายทั้งภาครัฐและเอกชน องค์กรปกครองส่วนภูมิภาค และองค์กรปกครองส่วนท้องถิ่น ซึ่ง สอศ. ถือเป็นหน่วยงานหลักในการเชื่อมกับภาคเอกชนในการผลิตและพัฒนากําลังคนสายอาชีพเพื่อป้อนสู่ระบบเศรษฐกิจของประเทศ ได้ดําเนินโครงการที่สอดคล้องกับนโยบายด้านการศึกษาของรัฐบาล คือ การส่งเสริมการศึกษาเพื่อการมีงานทํา ทําให้ผู้เรียนมีเป้าหมายในการเรียน มีแรงบันดาลใจและค้นพบเป้าหมายในการดําเนินชีวิต
โอกาสนี้ พล.อ.สุทัศน์ ได้เยี่ยมชมนิทรรศการ ผลงานนวัตกรรม และสิ่งประดิษฐ์ของนักเรียนนักศึกษาอาชีวศึกษาภาคเหนือ ได้รับรางวัลการประกวดสิ่งประดิษฐ์ของคนรุ่นใหม่อาชีวศึกษา ประจําปีการศึกษา 2560 ระดับชาติ อาทิ เครื่องกําจัดเชื้อโรคในหมวกนิรภัยด้วยหลอดโอโซน อุปกรณ์ลดอุณหภูมิน้ําร้อน โดรนตรวจวัดค่าฝุ่นละอองในอากาศ เครื่องบริหารปอดระบบนับจํานวนอัตโนมัติ ถุงมือพูดได้ ฯ
Written byกลุ่มประชาสัมพันธ์ สอศ.
Photo Creditกลุ่มประชาสัมพันธ์ สอศ.
Rewriter/Editorบัลลังก์ โรหิตเสถียร